Diari Oficial de la Generalitat Valenciana


Sumari del DOGV 4234, del 23-04-2002 (2002/3566)

ACORD de 5 de febrer de 2002, de la Comissió Territorial d'Urbanisme d'Alacant, relatiu a la correcció d'error en el plànol del Pla General de Sant Vicent del Raspeig.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3566


Data del document
:   05-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Sant Vicent del Raspeig
    * pla d'urbanisme

ACORD de 5 de febrer de 2002, de la Comissió Territorial d'Urbanisme d'Alacant, relatiu a la correcció d'error en el plànol del Pla General de Sant Vicent del Raspeig. [2002/3566]
  
Vist l'expedient de referència i sobre la base dels antecedents i les consideracions següents:
  
Antecedents de fet
  
Primer
  
La correcció d'error es va aprovar mitjançant Acord del ple de l'Ajuntament del dia 30 de maig de 2001.
  
Segon
  
La documentació està integrada per certificat de l'acord amb justificació de la correcció i la fotocòpia del full del plànol en què hi ha l'error.
  
Tercer
  
L'objecte de l'expedient és corregir un error en els plànols PO/CGS del Pla General en l'enclavament de sòl urbà comú situat en la partida Canastell D-25, ja que s'ha marcat l'àrea amb la clau TL (terciari en línia) quan havia de ser IL (industrial en línia).
  
El certificat municipal arreplega l'informe de l'Oficina Tècnica Municipal on s'indica que l'enclavament no té l'ordenació detallada, que la qualificació com a TL és ?un error material en la transcripció del codi de la zona en els plànols PO/CGS, al mateix temps que com s'indica en el preàmbul de la RUP corresponent a aquesta qualificació el seu àmbit se circumscriu exclusivament als enclavaments que així es qualifiquen situats en la carretera d'Alacant, enfront de la Universitat, i ha de ser industrial en línia (codi IL en els plànols, que ha sigut l'ús característic d'aquests terrenys?; per tant, es dedueix que la qualificació reflectida en els plànols no s'ajusta a l'entorn en què es troba ni a l'àmbit que es descriu en el Pla General.
  
Consideracions tecnicojurídiques
  
Primera
  
La tramitació de la correcció s'ha efectuat de conformitat amb el que estableix l'article 105.2 de la Llei de Règim Jurídic de les Administracions Públiques i el Procediment Administratiu Comú de 26 de novembre, que indica que les administracions públiques poden rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.
  
Segona
  
La documentació es considera completa per al fi pretés d'acord amb els articles 27 i 28 de la Llei Reguladora de l'Activitat Urbanística i concordants del Reglament de Planejament de la Comunitat Valenciana.
  
Tercera
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
1. Aprovar definitivament la correcció d'error del Pla General del municipi de Sant Vicent del Raspeig.
  
2. Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de normes urbanístiques.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'UN MES, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.